
KLASA: 025-01/26-01/10
URBROJ: 2177-1-14-01-26-4
Požega, 26. svibnja 2026.
ZAPISNIK

s 4. sjednice Upravnog vijeća

Javne ustanove PANORA – Razvojna agencija

 Požeško-slavonske županije

održane u utorak, 26. svibnja. godine u 08,00 sati

u prostoru Razvojne agencije PANORA (Republike Hrvatske 1B, Požega).
PRISUTNI ČLANOVI: 

Predsjednica Sunčica Bajić, Ivana Tušek, Daniel Majer 

OSTALI PRISUTNI: 

-
Predsjednica predsjedava sjednicom.
Predsjednica je predložila dnevni red pitajući ima li kakvih izmjena i dopuna na predloženi dnevni red. Kako nije bilo izmjena i dopuna Predsjednica je predloženi dnevni red dala na glasovanje, nakon čega konstatira da je za ovu sjednicu jednoglasno utvrđen sljedeći:

Predsjednica je izvijestila kako, sukladno čl. 10. st. 3. Poslovnika o radu, ravnatelj ne sudjeluje u radu kada je na točki dnevnog reda imenovanje ravnatelja te zbog toga na sjednici nije nazočna ravnateljica.

Jednoglasno je odlučeno kako će zapisničar na ovoj sjednici biti član Daniel Majer.
DNEVNI RED:

1. Usvajanje zapisnika s 3. sjednice
2. Natječaj za ravnatelja
3. Razno

TOČKA 1.  Usvajanje zapisnika s 3. sjednice
Na zapisnik nije bilo primjedbi te je isti jednoglasno usvojen.
TOČKA 2. Natječaj za ravnatelja
Prethodno, Upravno vijeće raspisalo Natječaj za izbor i imenovanje ravnatelja/ice javne ustanove PANORA – Razvojna agencija Požeško-slavonske županije (KLASA: 112-03/26-01/01, URBROJ: 2177-1-14-01-26-1 od 20. travnja 2026.). Po oglašavanju Natječaja, u „Narodnim novinama” broj 45/2026 od 29. travnja 2026. godine, u Glasu Slavonije od 29. travnja 2026. godine i na web stranici javne ustanove od 29. travnja 2026. godine, pravodobno je dostavljena jedna zatvorena omotnice s naznakom Natječaja. 
Članovi upravnog vijeća proveli su otvaranje pravodobno dostavljene omotnice i  utvrdili da je J.F.H. dostavila urednu i potpunu prijavu na Natječaj.
Upravno vijeće objavilo je 20. svibnja 2026. godine na web stranici javne ustanove Obavijest o razgovoru (za 26. svibanj 2026. godine u 8,00 sati prostorijama Ustanove).
Na ovoj sjednici, razgovoru se odazvala Jelena Ferdebar Hak.
Nakon razgovora, kandidatkinja je napustila sjednicu, a predsjednica je otvorila raspravu.

Nakon kraće rasprave u kojoj su sudjelovali svi članovi upravnog vijeća, predsjednica je zaključila točku dnevnog reda i dala na glasovanje odluku o imenovanju ravnateljice javne ustanove  PANORA – Razvojna agencija Požeško-slavonske županije.

Upravno vijeće je jednoglasno donijelo 

Odluku o imenovanju ravnateljice javne ustanove

PANORA – Razvojna agencija Požeško-slavonske županije

kojom se Jelena Ferdebar Hak iz Požege, Makse Kuntarića 36, rođena 30.07.1985. imenuje ravnateljicom javne ustanove PANORA – Razvojna agencija Požeško-slavonske županije, na mandat u trajanju od 4 godine, od 01. kolovoza 2026. godine, do 31. srpnja 2030. godine.

TOČKA 3. Razno

Predsjednica je otvorila raspravu. 

Prijedloga nije bilo.
Predsjednica je zaključila raspravu.

Predsjednica je zaključila 4. sjednicu u 08:30 sati.
         PREDSJEDNICA:

__________________                                                                                                                

        mr.sc. Sunčica Bajić
          ZAPISNIČAR: 

__________________

